Aruandmise ja oma tegemiste selgitamise kohustus on politseinikele üldiselt ebameeldiv, sellesse ei suhtuta hästi ning see võib olla politseis stressi allikaid (Chan 2007, 134). Avalik tegutsemine ja oma tegevuse selgitamise kohustus on aga politseile vajalik kas või seetõttu, et ennast teatud hetkel kaitsta ja kindlustada (Otu 2006, 299). Legitiimsuse garant on avatud suhtlemine kogukonnaga, mis tagab inimeste harjumise politseiga kui riigi institutsiooniga, mis on loodud inimeste abistamiseks ja kaitseks ning tegutseb üldistes huvides.